**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2015. szeptember 28-án** (hétfő) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **27. rendes** üléséről

**982/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend**

**1. Beszerzések**

*(írásbeli előterjesztés)*

1. Javaslat az MNPIII. „BÚTOROK beszerzése” tárgyú, közbeszerzési értékhatárt el nem érő beszerzési eljárás eredményének megállapítására (PÓTKÉZBESÍTÉS)

*Előterjesztő: Csete Zoltán - a Rév8 Zrt. mb. cégvezetője*

**2. Gazdálkodási Ügyosztály**

*Előterjesztő: Dr. Hencz Adrienn - ügyosztályvezető*

*(írásbeli előterjesztés)*

1. Közterület-használati kérelmek elbírálása
2. Tulajdonosi hozzájárulás a Budapest VIII. kerület Corvin Sétány Program IV. üteméhez kapcsolódó útépítési tervekhez
3. Tulajdonosi hozzájárulás Budapest VIII. kerület Győrffy István utca 4. számú ingatlan kapubehajtó létesítéséhez

**3. Rév8 Zrt.**

*Előterjesztő: Csete Zoltán - mb. cégvezető*

*(írásbeli előterjesztés)*

1. Javaslat az MNPIII. Vállalkozási szerződés tervezési, útépítési és iskolaépület lábazat vízszigetelési munkálatok elvégzésére tárgyú vállalkozási szerződés módosításának elfogadására

**4. Józsefvárosi Gazdálkodási Központ Zrt.**

*Előterjesztő: Kovács Ottó - vagyongazdálkodási igazgató*

*(írásbeli előterjesztés)*

1. Lakás elidegenítésével kapcsolatos vételár és eladási ajánlat jóváhagyása
2. Javaslat gépkocsi-beálló bérleti szerződés módosítására
3. Javaslat a 910/2015. (IX. 07.) számú határozat módosítására (Budapest VIII., Kun u. 12. szám alatti üres nem lakás céljára szolgáló helyiségek használatba adása életveszélyhelyzet miatt)
4. Javaslat a Budapest VIII. kerület, Rákóczi út 19. szám alatti üres, önkormányzati tulajdonú nem lakás célú helyiség nyilvános egyfordulós pályázaton történő bérbeadására
5. T. T. magánszemély bérbevételi kérelme a Budapest VIII. kerület, Rákóczi út 59. szám alatti üres, önkormányzati tulajdonú nem lakás célú helyiségre

**5. Egyebek**

*(írásbeli előterjesztés)*

1. Javaslat a Pitypang Óvoda építésügyi hatósági eljárásához kapcsolódó döntések meghozatalára

*Előterjesztő: Fernezelyi Gergely DLA - a Városfejlesztési és Főépítészi Ügyosztály vezetője*

1. Javaslat „Józsefvárosi Egészségügyi Szolgálat komplex fejlesztése” című, KMOP-4.3.2/A-13-2013-0001 azonosító számú projekthez kapcsolódó döntések meghozatalára (PÓTKÉZBESÍTÉS)

*Előterjesztő: Dr. Vitályos Fanny - a Polgármesteri Kabinet vezetője*

**6. Tájékoztatók**

*(írásbeli tájékoztató)*

1. Tájékoztató az Integrált Településfejlesztési Stratégiáról

*Előterjesztő: Fernezelyi Gergely DLA - a Városfejlesztési és Főépítészi Ügyosztály vezetője*

**1. Beszerzések**

*(írásbeli előterjesztés)*

**Napirend 1.1. pontja: Javaslat az MNPIII. „BÚTOROK beszerzése” tárgyú, közbeszerzési értékhatárt el nem érő beszerzési eljárás eredményének megállapítására**

*Előterjesztő: Csete Zoltán - a Rév8 Zrt. mb. cégvezetője*

**983/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az MNPIII. „T4/2 Intenzív családmegtartó szolgáltatások” és a „T4/3 Családfejlesztési szolgáltatás” projektekhez kapcsolódó, „Bútorok beszerzése” tárgyú, közbeszerzési értékhatárt el nem érő beszerzési eljárásban úgy dönt, hogy

1. az MNPIII. „Bútorok beszerzése” tárgyú, közbeszerzési értékhatárt el nem érő beszerzési eljárás érvényes és eredményes.

Felelős: polgármester

Határidő: 2015. szeptember 28.

1. a Burbol Trend Kft. (székhely: 1135 Budapest, Reitter Ferenc u. 83.) ajánlattevő ajánlata érvényes, ajánlattevő alkalmas a szerződés teljesítésére és nem áll kizáró ok hatálya alatt.

Felelős: polgármester

Határidő: 2015. szeptember 28.

1. a beszerzési eljárás nyertese a benyújtott - a legalacsonyabb összegű ellenszolgáltatást tartalmazó - ajánlat alapján a Burbol Trend Kft. (székhely: 1135 Budapest, Reitter Ferenc u. 83.), elfogadott ajánlata: nettó 3.412.987,- Ft + 27% Áfa.

Felelős: polgármester

Határidő: 2015. szeptember 28.

1. a határozat 3. pontja alapján felkéri a polgármestert a szerződés aláírására.

Felelős: polgármester

Határidő: 2015. szeptember 29.

**A döntés végrehajtását végző szervezeti egység: Rév8 Zrt., Józsefvárosi Szociális Szolgáltató és Gyermekjóléti Központ**

**2. Gazdálkodási Ügyosztály**

*Előterjesztő: Dr. Hencz Adrienn - ügyosztályvezető*

*(írásbeli előterjesztés)*

**Napirend 2.1. pontja: Közterület-használati kérelmek elbírálása**

**984/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad - teljes díjmentességgel - az alábbiak szerint:

|  |  |
| --- | --- |
| Közterület-használó, kérelmező:A közterület használat ideje:Közterület-használat célja:Közterület-használat helye:Közterület-használat nagysága: | **Tisztviselőtelepi Plébánia**(székhely: 1089 Budapest, Bláthy Ottó u. 22.)2015. október 03. Missziós Gyermeknap - egyéb rendezvényBudapest VIII. kerület, Rezső tér (templom körüli zöldterület)12 000 m2  |

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Gazdálkodási Ügyosztály**

**985/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad - teljes díjmentességgel - az alábbiak szerint:

Közterület-használó, kérelmező: **RózsaÉP Kereskedelmi és Szolgáltató Kft.**

(székhely: 4400 Nyíregyháza, Tünde u. 12.)

A közterület-használat ideje: 2015. szeptember 28. - 2015. november 09.

Közterület-használat célja: homlokzat felújítás - építési munkaterület

Közterület-használat helye: Budapest VIII. kerület, Elnök u. 13. előtti járdán

Közterület-használat nagysága: 36 m2

Közterület-használat helye: Budapest VIII. kerület, Györffy I. u. 22-24.

előtti járdán

Közterület-használat nagysága: 36 m2

Felelős: polgármester

Határidő: 2015. szeptember 28.

1. tudomásul veszi a RózsaÉP Kft. Budapest VIII. kerület, Elnök u. 13. szám előtti járda és Budapest VIII. kerület, Györffy I. u. 22-24. szám előtti járda területére vonatkozó, a homlokzat felújítás megvalósítása céljából igénybe vett közterület-használatát 2015. szeptember 21. - 2015. szeptember 27. napjáig szóló időtartamra.

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Gazdálkodási Ügyosztály**

**986/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy a Budapesti Rendőr-főkapitányság VIII. kerületi Rendőrkapitányság 2015. szeptember 10. napján érkezett véleményét figyelembe véve nem ad közterület-használati hozzájárulást az alábbiak szerint:

Közterület-használó, kérelmező: **K. J. e. v.**

(székhely:1084 Budapest, Népszínház u. 27.)

A közterület-használat ideje: 2015. augusztus 01. - 2015. október 31.

Közterület-használat célja: vendéglátó terasz elhelyezése

Közterület-használat helye: Budapest VIII. kerület, Népszínház u. 27. (járdán)

Közterület-használat nagysága: 3 m2

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Gazdálkodási Ügyosztály**

**987/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad - teljes díjmentességgel - az alábbiak szerint:

|  |  |
| --- | --- |
| Közterület-használó, kérelmező:A közterület használat ideje:Közterület-használat célja:Közterület-használat helye:Közterület-használat nagysága: | **Budapest VIII. kerület, Rökk Szilárd u. 7. szám alatti Társasház**(1085 Budapest, Rökk Szilárd u. 7.)2015. október 01. - 2015. december 01.homlokzat felújításBudapest VIII. kerület, Rökk Szilárd u. 7.4 db parkolóhely |

Felelős: polgármester

Határidő: 2015. szeptember 28

1. a kieső parkolási díj áfa tartalmát (2015. október 01-től 2015. december 01-ig, azaz 43 munkanap), 193 073,- Ft-ot a Budapest VIII. kerület, Rökk Szilárd u. 7. szám alatti Társasházköteles megfizetni a közterület-használatról szóló határozatban megjelölt bankszámlaszámra.

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Gazdálkodási Ügyosztály**

**988/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad - teljes díjfizetéssel - az alábbiak szerint:

|  |  |
| --- | --- |
| Közterület-használó, kérelmező:A közterület használat ideje:Közterület-használat célja:Közterület-használat helye:Közterület-használat nagysága:Díjfizetés ütemezése: | **S. T. e.v.**(1052 Budapest, Piarista u. 4. II. em.)2015. október 02. - 2018. október 02.reklámtábla elhelyezéseBudapest VIII. kerület, Futó u. 34.2 m2 egyösszegben |

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Gazdálkodási Ügyosztály**

**Napirend 2.2. pontja: Tulajdonosi hozzájárulás a Budapest VIII. kerület Corvin Sétány Program IV. üteméhez kapcsolódó útépítési tervekhez**

**989/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja - a Futureal Development Holding Ingatlanforgalmazó Kft. megbízása alapján - a MOBILTERV 2000 Kft. részére a Budapest VIII. kerület Corvin Sétány Program IV. üteméhez kapcsolódó, Práter utca (hrsz.: 36100/2) átépítésének tervéhez az alábbi feltételekkel és kikötésekkel:

* 1. jelen tulajdonosi hozzájárulás a beruházót (építtetőt) nem mentesíti az építéshez szükséges egyéb szakhatósági és hatósági engedélyek beszerzése alól,
	2. a beruházónak (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
	3. a tulajdonosi hozzájárulás kiterjed a csatlakozó utcák - Futó utca (hrsz.: 35689/2 és 36314/11), a Nagy Templom utca (hrsz.: 35702 és 36306), a Leonardo da Vinci utca (hrsz.: 36270/2 és 35718/2), a Bókay János utca (hrsz.: 36211) és a Szigony utca (hrsz.: 36137 és 35728/46) - úttorkolati részeinél érintett területekre is,
	4. kötelezi a beruházót az építés idején a bontással érintett szakaszokon a burkolatok ideiglenes helyreállítására, melynek a biztonságos közlekedésre alkalmas állapotát a végleges helyreállításig fenn kell tartania,
	5. kötelezi a kivitelezőt a tervekben foglalt pályaszerkezetek és felszíni csapadék vízelvezetések út- és térburkolatoknak megfelelően történő kivitelezésére, melyre a beruházó és kivitelező közösen 5 év garanciát vállal,
	6. a Futó utca – Nagy Templom utca, valamint a Nagy Templom utca – Leonardo da Vinci utca között kiépített parkolósávok végein parkolás gátló „füleket” kell kialakítani. A parkolósávok lezárása kiemelt szegélyű legyen, elhelyezése, kialakítása ne akadályozza a csapadék víznyelőkbe jutását, kapcsolata a gyalogosátvezetéseknél illeszkedjen a szegélysüllyesztésű járdákhoz.
	7. az engedélyes köteles a munkák (helyreállítás) elkészültéről a közterület tulajdonosát írásban értesíteni,
	8. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 1 évig érvényes.

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Gazdálkodási Ügyosztály**

**Napirend 2.3. pontja: Tulajdonosi hozzájárulás Budapest VIII. kerület Győrffy István utca 4. számú ingatlan kapubehajtó létesítéséhez**

**Előterjesztő visszavonta.**

**3. Rév8 Zrt.**

*Előterjesztő: Csete Zoltán - mb. cégvezető*

*(írásbeli előterjesztés)*

**Napirend 3.1. pontja: Javaslat az MNPIII. Vállalkozási szerződés tervezési, útépítési és iskolaépület lábazat vízszigetelési munkálatok elvégzésére tárgyú vállalkozási szerződés módosításának elfogadására**

*Előterjesztő: Csete Zoltán – a Rév8 Zrt. mb. cégvezetője*

**990/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. elfogadja a ZÖFE Kft-vel 2015. augusztus 12. napján, a „Vállalkozási szerződés tervezési, útépítési és iskolaépület lábazat vízszigetelési munkálatok elvégzésére” tárgyban megkötött vállalkozási szerződésnek a határozat mellékletét képező tartalmú 1. számú módosítását, amelynek értelmében a szerződés időtartama 2015. 08. 30. napjáról 2015. 09. 30-ra módosul, a vállalkozói díj összegének változatlanul hagyása mellett.

Felelős: polgármester

Határidő: 2015. szeptember 28.

1. felkéri a polgármestert a határozat 1.) pontjában szereplő szerződésmódosítás aláírására.

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Rév8 Zrt., Városfejlesztési és Főépítészi Ügyosztály**

**A 990/2015. (IX.28.) sz. VPB határozat mellékletét a jegyzőkönyvi kivonat melléklete tartalmazza.**

**4. Józsefvárosi Gazdálkodási Központ Zrt.**

*Előterjesztő: Kovács Ottó - vagyongazdálkodási igazgató*

*(írásbeli előterjesztés)*

**Napirend 4.1. pontja: Lakás elidegenítésével kapcsolatos vételár és eladási ajánlat jóváhagyása**

**991/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. hozzájárul az ingatlan-nyilvántartásban a **35718/0/A/30** helyrajzi számon nyilvántartott, természetben a **Budapest VIII., József u. 41. 3. em. 3.** szám alatti, **46 m2** alapterületű, komfortos lakásra határozatlan idejű bérleti jogviszonnyal rendelkező bérlő részére történő eladási ajánlat kiküldéséhez, a 33/2013. (VII. 15.) számú önkormányzati rendelet 19. § (1) bekezdésében, az összkomfortos lakás értékesítésére meghatározottak szerint, az elkészült forgalmi értékbecslésben megállapított forgalmi érték 50 %-ával megegyező összegű, 4.625.000,- Ft vételár közlése mellett.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. október 5.

1. felkéri a Józsefvárosi Gazdálkodási Központ Zrt-t a határozat 1.) pontja szerinti eladási ajánlat kiküldésére, valamint az adásvételi szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 4.2. pontja: Javaslat gépkocsi-beálló bérleti szerződés módosítására**

**992/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

engedélyezi K. F. a Budapest VIII., Kisfaludy u. 7. szám alatti lakóépület udvarán kialakított egy darab gépkocsi-beállóra fennálló hatályos, határozatlan idejű bérleti szerződés módosítását úgy, hogy a bérlő 2015. július hónaptól a bérleti díj megfizetése alól a 60/2011. (XI. 07.) számú önkormányzati rendelet rendelkezései alapján a PA 731130 mozgássérült parkolási engedély érvényességi időpontjáig mentesül.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

az 59/2011. (XI. 07.) számú önkormányzati rendelet 13. § (2) bekezdése alapján elengedi az óvadék megfizetését, tekintettel a jelen határozat 1.) pontjában foglalt mentességre.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 4.3. pontja: Javaslat a 910/2015. (IX. 07.) számú határozat módosítására (Budapest VIII., Kun u. 12. szám alatti üres nem lakás céljára szolgáló helyiségek használatba adása életveszélyhelyzet miatt)**

**993/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. a 910/2015. (IX.07.) számú határozatának 1.) pontját az alábbiak szerint módosítja:

tudomásul veszi a Budapest VIII., Kun u. 12. szám alatti, 34742/0/A/6 és 34742/0/A/7 hrsz-ú helyiségek életveszélyhelyzetre való tekintettel történő birtokbaadását N.Á. részére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

1. a 910/2015. (IX.07.) számú határozatának 2.) pontját az alábbiak szerint módosítja:

hozzájárul a Budapest VIII., Kun u. 12. szám alatti, 34742/0/A/6 és 34742/0/A/7 hrsz-ú, 48 m2 + 12 m2, összesen 60 m2 alapterületű, utcai bejáratú, földszinti helyiségek használatba adásához feltétel bekövetkezéséig N. Á. részére, a mindenkori közös költségnek megfelelő összegű, 12.852,- Ft/hó + Áfa használati díj + közüzemi és külön szolgáltatási díjak összegen, azzal hogy amennyiben a feltétel bekövetkeztét követő 15 napon belül N. Á. nem adja vissza a helyiséget az Önkormányzat birtokába, úgy a használati díj 89.333,- Ft + Áfa + közüzemi és külön szolgáltatási díjak összegre emelkedik. A használatba adás megszűnésének feltétele a II. János Pál pápa tér 13. szám alatti épület életveszély elhárítását követően a magántulajdonú helyiség használhatóvá válása.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 4.4. pontja: Javaslat a Budapest VIII. kerület, Rákóczi út 19. szám alatti üres, önkormányzati tulajdonú nem lakás célú helyiség nyilvános egyfordulós pályázaton történő bérbeadására**

**994/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy:

1. felkéri a Józsefvárosi Gazdálkodási Központ Zrt-t, a Budapest VIII., Rákóczi út 19. szám alatt elhelyezkedő, 36509/0/A/9 hrsz-ú, 237 m2 alapterületű, üres önkormányzati tulajdonú, I. emeleten elhelyezkedő nem lakás célú helyiség bérbeadására nyilvános egyfordulós pályázat kiírására a számított bérleti díjon, azaz 230.400,- Ft/hó összegen. A Kiíró kiköti, hogy a helyiségre nem adható be olyan ajánlat, amely a Képviselő-testület 248/2013. (VI. 19.) számú határozatának 8. pontja szerinti 12 %, és a 25 %-os bérleti díj kategóriába tartozó, illetve nyilvános internet szolgáltatás (internet kávézó, call center, stb.) tevékenység végzésére vonatkozik.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

1. a Bizottság felkéri a Józsefvárosi Gazdálkodási Központ Zrt-t a pályázat a Versenyeztetési szabályzatról szóló 47/2015. (II. 19.) számú képviselő-testületi határozatban foglaltak szerinti lebonyolításra.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

1. a pályázati felhívást a Versenyeztetési Szabályzat 11. pontjában foglaltaknak megfelelően a Budapest Főváros VIII. kerület Józsefvárosi Polgármesteri Hivatala hirdetőtábláján, a Lebonyolító ügyfélfogadásra szolgáló helyiségében (Józsefvárosi Gazdálkodási Központ Zrt. telephelyein), a Józsefváros című helyi lapban, az Önkormányzat és a Lebonyolító honlapján, továbbá az Önkormányzat és a Lebonyolító számára elérhető költségmentes hirdetési felületeken, egyéb rendelkezésre álló internetes hirdetési portálokon kell közzétenni.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 4.5. pontja: T. T. magánszemély bérbevételi kérelme a Budapest VIII. kerület, Rákóczi út 59. szám alatti üres, önkormányzati tulajdonú nem lakás célú helyiségre**

**995/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. hozzájárul a **Budapest VIII. kerület, 34628/0/A/8** helyrajzi számon nyilvántartott, **Budapest VIII. kerület, Rákóczi út 59.** szám alatt elhelyezkedő, **19** **m2** alapterületű, üres, önkormányzati tulajdonú, udvari bejáratú, földszinti helyiség bérbeadásához határozatlan időre 30 napos felmondási idővel **T. T. magánszemély** részére, raktározás tevékenység céljára, **11.200,- Ft/hó + Áfa bérleti** + közüzemi és külön szolgáltatási díjak összegen.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

1. hozzájárul a határozat 1.) pontja szerinti önkormányzati tulajdonú nem lakás céljára szolgáló helyiségek felújításához a bérlő saját költségén azzal, hogy a bérlő bérbeszámítási igénnyel nem élhet, a felújítás költségeinek megtérítését a bérleti jogviszony alatt és azt követően, semmilyen jogcímen nem követelheti az Önkormányzattól.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 28.

1. felkéri a Józsefvárosi Gazdálkodási Központ Zrt-t a határozat 1.) és 2.) pontja szerinti bérleti szerződés megkötésére, amelynek feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013.(VI.20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**5. Egyebek**

*(írásbeli előterjesztés)*

**Napirend 5.1. pontja: Javaslat a Pitypang Óvoda építésügyi hatósági eljárásához kapcsolódó döntések meghozatalára**

*Előterjesztő: Fernezelyi Gergely DLA - a Városfejlesztési és Főépítészi Ügyosztály vezetője*

**996/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. tulajdonosi döntésével hozzájárul ahhoz, hogy a Pitypang Óvoda építési beruházása során a parkolás megváltás mértéke 100%, a megváltási díj pedig nulla legyen.

Felelős: polgármester

Határidő: 2015. szeptember 28.

1. felhatalmazza a polgármestert, hogy az 1. pontban hozott döntésről szóló nyilatkozatot aláírja az építési engedélyezési eljárás sikeres lefolytatása érdekében.

Felelős: polgármester

Határidő: 2015. szeptember 28.

**A döntés végrehajtását végző szervezeti egység: Városfejlesztési és Főépítészi Ügyosztály Városfejlesztési Iroda**

**Napirend 5.2. pontja: Javaslat „Józsefvárosi Egészségügyi Szolgálat komplex fejlesztése” című, KMOP-4.3.2/A-13-2013-0001 azonosító számú projekthez kapcsolódó döntések meghozatalára**

*Előterjesztő: Dr. Vitályos Fanny - a Polgármesteri Kabinet vezetője*

**997/2015. (IX.28.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. elfogadja az Auróra 2014 Konzorciummal, mint a „Józsefvárosi Egészségügyi Szolgálat komplex fejlesztése” (KMOP-4.3.2/A-13-2013-0001) projekt kivitelezőjével kötött vállalkozási szerződés 2015. október 31-ig történő módosítását.

Felelős: polgármester

Határidő: 2015. szeptember 28.

1. elfogadja Katona Gáborral, mint a „Józsefvárosi Egészségügyi Szolgálat komplex fejlesztése” (KMOP-4.3.2/A-13-2013-0001) projekt projektmenedzserével kötött megbízási szerződés 2015. október 31-ig történő módosítását oly módon, hogy 2015. október hónapban díjazás nélkül látja el feladatait.

Felelős: polgármester

Határidő: 2015. szeptember 28.

1. elfogadja Hauberl Lászlóval, mint a „Józsefvárosi Egészségügyi Szolgálat komplex fejlesztése” (KMOP-4.3.2/A-13-2013-0001) projekt műszaki tanácsadójával kötött megbízási szerződés 2015. október 31-ig történő módosítását oly módon, hogy 2015. október hónapban díjazás nélkül látja el feladatait.

Felelős: polgármester

Határidő: 2015. szeptember 28.

1. elfogadja a EuProcure Consult Közbeszerzési Tanácsadó és Szolgáltató Kft-vel, mint a „Józsefvárosi Egészségügyi Szolgálat komplex fejlesztése” (KMOP-4.3.2/A-13-2013-0001) projekt közbeszerzési tanácsadójával kötött megbízási szerződés 2015. október 31-ig történő módosítását oly módon, hogy a Kft. a szerződésmódosítás időtartama alatt díjfizetés nélkül látja el feladatait.

Felelős: polgármester

Határidő: 2015. szeptember 28.

1. elfogadja a KALAMÁRIS Könyvvizsgáló és Gazdasági Tanácsadó Kft-vel, mint a „Józsefvárosi Egészségügyi Szolgálat komplex fejlesztése” (KMOP-4.3.2/A-13-2013-0001) projekt könyvvizsgálójával kötött megbízási szerződés 2015. október 31-ig történő módosítását.

Felelős: polgármester

Határidő: 2015. szeptember 28.

1. felhatalmazza a polgármestert a határozat 1-5. pontjában szereplő szerződés módosítások aláírására.

Felelős: polgármester

Határidő: 2015. szeptember 30.

**A döntés végrehajtását végző szervezeti egység: Polgármesteri Kabinet**

**6. Tájékoztatók**

*(írásbeli tájékoztató)*

**Napirend 6.1. pontja: Tájékoztató az Integrált Településfejlesztési Stratégiáról**

*Előterjesztő: Fernezelyi Gergely DLA - a Városfejlesztési és Főépítészi Ügyosztály vezetője*

A Városgazdálkodási és Pénzügyi Bizottság a tájékoztatót határozathozatal nélkül tudomásul veszi.

Budapest, 2015. szeptember 29.

 **Soós György s.k.**

 Bizottság elnöke

A jegyzőkönyvi kivonat hiteles:

Bodnár Gabriella

Szervezési és Képviselői Iroda vezetője

A jegyzőkönyvi kivonatot készítette:

Deákné Lőrincz Márta

Szervezési és Képviselői Iroda ügyintézője

**Melléklet**

*a 990/2015. (IX.28.) sz. VPB határozat melléklete*

**VÁLLALKOZÁSI SZERZŐDÉS**

1. számú MÓDOSÍTÁSA

amely létrejött egyrészről **Budapest Főváros VIII. kerület Józsefvárosi Önkormányzat** (székhely: 1082 Budapest, Baross u. 63-67., képviseli: dr. Kocsis Máté polgármester, adószám: 15735715-2-42, törzsszám: 735715, bankszámlaszám: 10403387-00028587-00000000, KSH számjel: 15735715-8411-321-01), mint Megrendelő (a továbbiakban: Megrendelő 1)

amely létrejött egyrészről **Budapest Főváros Önkormányzata** (székhelye:1052 Budapest,Városház utca 9-11. Képviseli: Tarlós István főpolgármester törzskönyvi azonosító szám: 735638, adószám: 15735636-2-41, KSH statisztikai számjel: 15735636-8411-321-01, ÁHTI azonosító: 745192, fizetési (bank)számla száma: 11784009-15490012 (továbbiakban: Megrendelő 2)

továbbiakban együtt Megrendelő

másrészről a **ZÖFE Kft.** (székhely: 1119 Budapest, Thán Károly u. 3-5., adószám: 14759996-2-43, pénzforgalmi számlaszám: 10300002-10457412-49020014, cg.: 01-09-918527; képviselő: Kotán Zoltán kivitelezői nyilvántartási azon.: 11A10104) mint vállalkozó (a továbbiakban: **Vállalkozó**) között az alulírott napon és feltételek mellett.

**I. Előzmények**

Megrendelő a 2011. évi CVIII. törvény (továbbiakban: Kbt.) III. része alapján nemzeti eljárásrend szerinti nyílt közbeszerzési eljárást folytatott le „Vállalkozási szerződés tervezési, útépítési és iskolaépület lábazat vízszigetelési munkálatok elvégzésére” elnevezéssel. A közbeszerzési eljárás eredményes volt. A Megrendelő a közbeszerzési eljárás alapján – a Városgazdálkodási és Pénzügyi Bizottság 581/2015.(VI.08.) számú határozata szerint – 2015. augusztus 12-én vállalkozási szerződést (továbbiakban: Szerződés) kötött a Vállalkozóval.

A Szerződés 4.1. pontjában a felek rögzítik, hogy a Szerződés vállalkozó általi végső teljesítési határideje 2015.08.30. napja. A munkaterület átadás-átvételére 2015. augusztus 18-án sor került.

A felek egymás között elismerik, hogy a Vállalkozó 2015. augusztus 22-én akadályt közölt, amelyben tájékoztatta a Megrendelő1-t arról, hogy a Budapest VIII. kerület, Homok utcában az útburkolat-, és útpálya szerkezet bontása után aláüregelődést, bemosódást észlelt. Megrendelő1 az akadályközlést tudomásul vette, és felkérte a Vállalkozót az akadály elhárítására, egyben a Szerződés 4.3. pontja alapján tájékoztatta a Vállalkozót arról, hogy a teljesítés véghatárideje az akadályoztatás időtartamával meghosszabbodik, amely 5 nap.

A felek egymás között elismerik, hogy a Vállalkozó 2015. augusztus 28-én akadályt közölt, amelyben tájékoztatta a Megrendelő1-t arról, hogy a Fiumei úti szervizúton az útburkolat,- útpálya szerkezet bontása a nagykockakő burkolat felületén egy aszfalt burkolattal fedett csapadékvíznyelő aknát tárt fel.

Megrendelő1 az akadályközlést tudomásul vette, és tájékoztatta a Vállalkozót arról, hogy az akadály elhárításával kapcsolatban az FCSM Zrt-vel szükséges a kapcsolatot felvenni, felkérte a Vállalkozót az akadály mielőbbi elhárítására, egyben a Szerződés 4.3. pontja alapján tájékoztatta a Vállalkozót arról, hogy a teljesítés véghatárideje az akadályoztatás időtartamával meghosszabbodik, amely 2 nap.

Fenti akadályközlések alapján a felek egymás között elismerik, hogy 2015. augusztus 22. és 2015. augusztus 30. között a Szerződés teljesítését akadályozó, előre nem látható külső körülmények miatt a munkavégzésre alkalmatlan napok száma összességében 7 nap.

A felek egymás között elismerik, hogy a Vállalkozó 2015. augusztus 31-én akadályt közölt, amelyben tájékoztatta a Megrendelő1-t arról, hogy a Baross utcai szervizúton az útburkolat és útpálya szerkezet bontása közben egy eltemetett fém fedlapú aknát észlelt.

Megrendelő1 az akadályközlést tudomásul vette, felkérte a Vállalkozót az akna és környezetének feltárására és tájékoztatta a Vállalkozót arról, hogy az akadály elhárításával kapcsolatban közműszolgáltatóval szükséges a kapcsolatot felvenni, egyben a Szerződés 4.3. pontja alapján tájékoztatta a Vállalkozót arról, hogy a teljesítés véghatárideje az akadályoztatás időtartamával meghosszabbodik.

A felek egymás között elismerik, hogy a Fiumei úti és a Baross utcai szerviz úton észlelt akadály elhárítására 2015. szeptember 23-án került sor. 2015. szeptember 24-től a Vállalkozó akadályoztatását előidéző körülmények elhárultak.

A felek egymás között elismerik, hogy a Szerződés 2015. augusztus 30-i teljesítési határidejét követően, 2015. augusztus 31-től 2015. szeptember 23-ig előre nem látható külső körülmények miatt a munkálatok akadályoztatva voltak.

Megrendelő rögzíti, hogy a Budapest Főváros VIII. kerület Józsefvárosi Önkormányzat Képviselő-testület 131/2015.(VI.04.)számú határozata alapján a projekt fizikai befejezési határidejének 2015. augusztus 30-ról 2015. október 15-re történő módosítása érdekében a Közreműködő Szervezet felé benyújtott kérelem 2015. augusztus 28-án jóváhagyásra került, így projekt módosított fizikai befejezési határideje 2015. október 15.

A Budapest Főváros VIII. kerület Józsefvárosi Önkormányzat Képviselő-testület Városgazdálkodási és Pénzügyi Bizottsága a 990/2015.(IX.28.) számú, Budapest Főváros Önkormányzata Közgyűlés Közbeszerzési Bizottsága a …./2015.(IX….) határozatában döntött a „Vállalkozási szerződés tervezési, útépítési és iskolaépület lábazat vízszigetelési munkálatok elvégzésére” tárgyában 2015. augusztus 12-én megkötött vállalkozási szerződés módosításáról a teljesítési határidő (2015. szeptember 30.) tárgyában.

**II. A Szerződés 4.1. pontjának módosítása**

A felek egymás között elismerik, hogy a Vállalkozó a munkálatokat 2015. szeptember 24-én tudta folytatni, így a Szerződés módosított teljesítési határideje 2015. szeptember 30-ra módosul. A fentiekre tekintettel a felek a Szerződést a közbeszerzésekről szóló 2011. évi CVIII. törvény 132. § (2) bek. alapján az alábbiak szerint módosítják:

A felek a Szerződés 4.1. pontját az alábbiak szerint módosítják:

**Eredeti szöveg:**

„1. Szerződő felek rögzítik, hogy jelen szerződés Vállalkozó általi végső teljesítési határideje **2015. 08. 30. napja.** Felek rögzítik, hogy a fenti határidővel kapcsolatos 15 napot meghaladó késedelem kétséget kizárólag megalapozza Megrendelő oldaláról az érdekmúlást.”

**Módosított szöveg:**

„1. Szerződő felek rögzítik, hogy jelen szerződés Vállalkozó általi végső teljesítési határideje **2015. 09. 30. napja.** Felek rögzítik, hogy a fenti határidővel kapcsolatos 15 napot meghaladó késedelem kétséget kizárólag megalapozza Megrendelő oldaláról az érdekmúlást.”

A módosítás a vállalkozási szerződés egyéb rendelkezéseit nem érintik, azok változatlan tartalommal maradnak. Jelen szerződés az aláírásának napján lép hatályba.

Felek a szerződést, mint akaratukkal mindenben megegyezőt, elolvasás és értelmezés után, helybenhagyólag aláírják. Jelen megállapodás 8 (nyolc) példányban készült, 3 (három) számozott oldalból áll.

Kelt: Budapest, 2015. …………………. Kelt: Budapest, 2015. ………………….

|  |  |  |
| --- | --- | --- |
| …………………………………………………..**Budapest Főváros VIII. kerület Józsefvárosi Önkormányzat**dr. Kocsis Mátépolgármester |  | …………………………………………………..**Budapest Főváros Önkormányzata**nevében Tarlós Istvánfőpolgármester megbízásábóldr. Szeneczey Balázsfőpolgármester-helyettes |
| Pénzügyileg ellenjegyezte: |
| …………………………………………………..Páris Gyulánépénzügyi ügyosztályvezető |  | …………………………………………………..Verő Tibora Főpolgármesteri HivatalPénzügyi Főosztályának vezetője |
| Jogi szignáló: |
| Jogi szempontból ellenjegyzemDanada-Rimán Edina jegyzőnevében és megbízásából…………………………………………………..dr. Mészár Erikaaljegyző |  | Láttam:a főjegyző megbízásából…………………………………………………..Bárdonné dr. Benda Mónikaaljegyző |
| **Vállalkozó:**Kelt: Budapest, 2015. ………………….…………………………………………………..**ZÖFE Kft.**ügyvezető igazgatóVállalkozó képviselője |